Катерина де Медичи

Катерина де Медичи (, , 1519 оны 4-р сарын 13 онд төрсөн – 1589 оны 1-р сарын 5 онд нас барсан) нь Францын хаан II Анригийн хатан, Медичи угсааны Флоренцийн язгууртан байв. Францын хаад II Франсуа, IX Шарль, III Анри нарын хатан эх, Пап лам VII Климентын үеэл юм. Францын улс төрд ихээхэн нөлөөтэй байсан тул түүний хөвүүдийн хаанчлалын үеийг "Катерина де Медичигийн эрин үе" хэмээн нэрлэдэг.Thomson, 98; Sutherland, Ancien Régime, 3; Neale, The Age of Catherine de Medici.

Катерина Флоренц хотод Лоренцо де Медичигийн (Урбиногийн херцог) гэрт төржээ. 1533 онд 14 настайдаа Францын хаан I Франсуагийн хоёрдугаар хөвүүн Анритай гэрлэсэн. 1536 онд I Франсуагийн ууган хүү Франсуа биеийг барахад Анри Францын хаан ширээ залгамжлагч хунтайж (дофин) болжээ. Тэрээр Катеринаг төрийн хэрэгт оруулалгүй өөрийн татвар эм Диана де Пуатьед эрх мэдэл өгч байв. 1559 онд Анри хаан зуурдаар нас барахад Катерина 15 настай II Франсуагийн эхийн хувиар төрийн хэрэгт орсон. Хойтон жил нь II Францис хаан мөн нас барахад, 10 настай хүү IX Шарль орыг нь залгав. Шарль 1574 онд өнгөрөхөд гуравдугаар хүү III Анри хаан ширээг залгасан бөгөөд хатан эхийн хувиар төрийн хэргийг жолоодож байв.

Католик протестант шашны дайн Францад ид өрнөж байсан ороо бусгаа цагт католик Гизы угсааныхан төрийн эрхийг авахаар санаархаж байв. Засаг дахь Гизы бүлэг Катеринаг дорд үздэг байсан ч тэрээр ухаалгаар төр барьж, Гизы бүлгийн хүчийг сулруулсан. Эхэндээ Кальвинист протестантуудтай зөвшилцөлд хүрсэн боловч, теологийн хувьд католик, протестант хоорондоо хэт ялгаатай байсан учир зөрчил эргэн хурцадсан. Катерина тэдний эсрэг хавчлага явуулж байсан.Knecht, Catherine de' Medici, 272. 1572 оны Гэгээн Бартоломейн өдрийн хядлагааар л гэхэд Франц даяар мянга мянган Кальвинист протестантууд алагджээ.

Хатуу бодлогоор төр удирддаг байсан нь иргэний дайн, өөрийн хүүхдүүд Валуа угсааныхныг хаан ширээнд үлдээх гэсэн оролдлоготой холбоотой.Sutherland, Ancien Régime, 20. Катерина де Медичиг XVI зууны "Европын хамгийн чухал эмэгтэй" хэмээн нэрлэсэн байдаг.Strage, Mark (1976). Women of Power: The Life and Times of Catherine de' Medici. London and New York: Harcourt, Brace & Jovanovich. Prologue, p. xi.

Ном зүй

Ангилал:1519 онд төрсөн
Ангилал:1589 онд өнгөрсөн
Ангилал:Регэнт
Ангилал:Италийн язгууртан
Ангилал:Францын улс төрч
Ангилал:Францын язгууртан
Ангилал:Медичи
Ангилал:Валуа